
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 100 

30 Ιανουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Απόκτηση Ελληνικής Ιθαγένειας του ομογενούς ΑΦΑ- 
ΝΑΣΩΒ ΒΑΛΕΡΙ καιεξελληνισμόςτου ονόματος και 


του επωνύμου του. 1 

Έγκριση Οργανισμού Εσωτερικής Υπηρεσίας (ΟΕΥ) 

του Συνδέσμου ορεινών Δήμων της Ρόδου. 2 

Ανάκληση άδειας κυκλοφορίας φαρμακευτικού ιδιο¬ 
σκευάσματος (Εμβολίου κατά του πνευμονιοκόκ¬ 
κου) ΡΝυ - ΙΜυΝΕ . 3 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΟΤΕΘΒΑ. 4 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑνΕΕΟΧ . 5 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΒΟΡΕΟΧ. 6 

Ανάκληση άδειας κυκλοφορίας κτηνιατρικού φαρμα¬ 
κευτικού προϊόντος ϋΙΡΡΙΙΝΟνΕΤ . 7 

Ανάκληση άδειας κυκλοφορίας κτηνιατρικού φαρμα¬ 
κευτικού προϊόντος ΜΟΤΒΙΘΙΤ. 8 

Ανάκληση άδειας κυκλοφορίας κτηνιατρικού φαρμα¬ 
κευτικού προϊόντος ΑΕΡΕΙΟΙΝΕ. 9 


ΑΠΟΦΑΣΕΙ Σ 

(ΐ) 

Απόκτηση Ελληνικής Ιθαγένειας του ομογενούς ΑΦΑ- 
ΝΑΣΩΒ ΒΑΛΕΡΙ και εξελληνισμός του ονόματος και 
του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Μετην 17618/23.12.2002 απόφαση του Γεν. Γραμματέα 
Περιφέρειας Θεσσαλίας που εκδόθηκε σύμφωνα με τις 
κείμενες διατάξεις γίνεται δεκτή η από 29.8.2001 αίτηση 
του ομογενούς ΑΦΑΝΑΣΩΒ ΒΑΛΕΡΙ περί απόκτησης της 
της Ελληνικής Ιθαγένειας και εγκρίνουμε τον εξαλληνι- 
σμότου κυρίου ονόματος του και του επωνύμου του από 
ΑΦΑΝΑΣΩΒ ΒΑΛΕΡΙ σε ΑΘΑΝΑΣΙΑΔΗΣ ΒΑΛΕΡΙΟΣ, ο 
οποίος γεννήθηκε στην Εσσεντούκσκαγια Περ. Πρε- 
ντγόρνιϊ Ρωσίας και με στοιχεία: 


ΕΠΩΝΥΜΟ ΟΝΟΜΑ 

ΠΑΤΡΟΣ ΑΦΑΝΑΣΩΒ ΒΛΑΔΙΜΙΡ 

ΜΗΤΡΟΣ (πριν το γάμο) ΜΠΟΥΛΟΥΤΟΒΑ ΕΛΕΝΑ 

ΣΥΖΥΓΟΥ 

Την Ελληνική ιθαγένεια την αποκτά ο ανωτέρω ομογε¬ 
νής απάτης δόσεωςτου όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Τρίκαλα, 23 Δεκεμβρίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 12455/2002 ( 2 ) 

Έγκριση Οργανισμού Εσωτερικής Υπηρεσίας (ΟΕΥ) 
του Συνδέσμου ορεινών Δήμων της Ρόδου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 206, 207 και 208 του Π.Δ. 
410/95. 

2. Του διατάξεις του άρθρου 9 του Ν. 2503/1997 (ΦΕΚ 
107/1997 τ.Α') «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις». 

3. Τις όμοιες του άρθρου 12 του Ν. 1188/81 όπως αντι- 
καταστάθηκε με το άρθρο 26 του Ν. 1832/89 και την πα¬ 
ράγραφο 5 του άρθρου 8 του Ν. 2307/95. 

4. Τις διατάξεις του άρθρου 8 παράγραφος 58 του Ν. 
2307/95. 

5. Τις διατάξεις του Ν. 1586/86 και του Ν. 2190/94. 

6. Τις διατάξεις του Π.Δ. 37.1/1987 και του Π.Δ. 22/1990 

7. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

8. Την 4699/Β729-8-97 (ΦΕΚ 891/τ.Β/9.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων και Τ μημάτωντης Γ ενικής Δ/νσης της Περι¬ 
φέρειας στο Νομό Δωδ/σου». 

9. Την 3/2002 απόφαση του Διοικητικού Συμβουλίου του 
Συνδέσμου ορεινών Δήμων της Ρόδου. 

10. Το 22/21.6.2002 (θέμα 15) του Υπηρεσιακού Συμ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βουλίου υπαλλήλων ΟΤΑ Ν. Δωδ/σου, αποφασίζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας (ΟΕΥ) του του Συνδέσμου ορεινών Δήμωντης 
Ρόδου ως εξής: 

Άρθρο 1 

Η διοικητική διάρθρωση των υπηρεσιώντου Συνδέσμου 
έχει ως εξής: 

1. Γραφείο διοίκησης και οικονομικών 

2. Γ ραφείο κοινωνικών υποθέσεων 

3. Γ ραφείο πολιτισμού 

4. Γ ραφείο τεχνικών 

4.1 Γ ραφείο Έρευνας και τεκμηρίωσης Ευρωπαϊκών και 
Εθνικών χρηματοδοτικών προγραμμάτων 

4.2 Εξωτερικοί συνεργάτες 

Άρθρο 2 

Η οργανική σύνθεση και κατάταξη των θέσεων του προ¬ 
σωπικού του Οργανισμού κάθε κατηγορίας σε κλάδους 
και ο καθορισμός των κατά κλάδο ειδικών τυπικών προ¬ 
σόντων διορισμού, προσδιορίζονται ως κατωτέρω: 

1. ΚΑΤΗΓΟΡΙΑ ΠΕ 

α) Κλάδος ΠΕ 1 Διοικητικός 

Δύο (2) θέσεις - εφ’ όσον η θέση του Διευθυντή καλυ¬ 
φθεί από ΠΕ 1, άλλως θέση μία (1) - με βαθμούςΔ-Α. Ειδι¬ 
κά για τη θέση του Διευθυντή προσόν διορισμού στον ει¬ 
σαγωγικό βαθμό ορίζεται πτυχίο ή δίπλωμα Νομικήςή Πο¬ 
λιτικών ή Οικονομικών επιστημών ή Κοινωνιολογίας ή 
Διοίκησης Επιχειρήσεων Α.Ε.Ι. της ημεδαπής ή πτυχίο ή 
δίπλωμα του οικονομικού Πανεπιστημίου Αθηνών ή του 
Παντείου Πανεπιστημίου κοινωνικών και πολιτικών επι¬ 
στημών ή του Πανεπιστημίου Πειραιώς ή Ανωτάτης Βιο¬ 
μηχανικής Σχολής Θεσσαλονίκης της ημεδαπής ή ισότι¬ 
μο, αντίστοιχης ειδικότητας, σχολών της αλλοδαπής. Ει¬ 
δικά για τη στελέχωσητου Τμήματος Πολιτισμού, προσόν 
διορισμού ορίζεται το πτυχίο του τμήματος «Σπουδές 
στον Ελληνικό Πολιτισμό» της Σχολής Ανθρωπιστικών 
Σπουδών του Ελληνικού Ανοικτού Πανεπιστημίου ή άλ¬ 
λου αντιστοίχου της ημεδαπής ή αλλοδαπής. 

β) Κλάδος ΠΕ Γεωπόνων ή ΠΕ Δασολόγων ή ΠΕ Περι- 
βαλλοντολόγων 

Θέση μία (1). Προσόν διορισμού στον εισαγωγικό βαθ¬ 
μό ορίζεται το ομώνυμο ή ταυτόσημο κατά περιεχόμενο 
ειδικότητας πτυχίο ή δίπλωμα ΑΕΙ της ημεδαπής ή ισότι¬ 
μο αντίστοιχης ειδικότητας σχολών της αλλοδαπής. 

γ) Κλάδος ΠΕ Πολιτικών Μηχανικών ή ΠΕ Αρχιτεκτόνων 
ή ΠΕ Μηχανολόγων - Μηχανικών 

Θέση μία (1). Προσόν διορισμού στον εισαγωγικό βαθ¬ 
μό ορίζεται το ομώνυμο ή ταυτόσημο κατά περιεχόμενο 
ειδικότητας πτυχίο ή δίπλωμα ΑΕΙ της ημεδαπής ή ισότι¬ 
μο αντίστοιχης ειδικότητας σχολών της αλλοδαπής. 

Για τις περιπτώσεις β και γ οι θέσεις γίνονται δύο (2), 
ανά ειδικότητα, αν κάποια από αυτές τις ειδικότητες στε¬ 
λεχώσει τη θέση της διεύθυνσης του Συνδέσμου. Σε αυτή 
την περίπτωση ως πρόσθετο προσόν διορισμού ορίζεται 
η αποδεδειγμένη εμπειρία ή οι ανάλογες σπουδές στην 
διαχείριση Ευρωπαϊκών και Εθνικών χρηματοδοτικών 
προγραμμάτων καθώς και η επαρκής γνώση Αγγλικών και 
μιας άλλης γλώσσας από τις ομιλούμενες στην Ευρωπαϊ¬ 
κή Ένωση. 

2. ΚΑΤΗΓΟΡΙΑΤΕ 

α) Κλάδος ΤΕ 17 Διοικητικού Λογιστών 

Μία (1) θέση με βαθμό Δ-Α. Προσόν διορισμού στον ει¬ 


σαγωγικό βαθμό ορίζεται το ομώνυμο πτυχίο ή δίπλωμα 
Τ.Ε.Ι. της ημεδαπής ή ισότιμο αντίστοιχης ειδικότητας 
σχολών, της αλλοδαπής. 

β) Κλάδος ΤΕ Κοινωνικών Λειτουργών θέση 1 

3. ΚΑΤΗΓΟΡΙΑ ΔΕ 

α) Κλάδος ΔΕ 1 Διοικητικών 

Δύο (2) θέσεις με βαθμό Δ - Α. Προσόν διορισμού στον 
εισαγωγικό βαθμό ορίζεται ο απολυτήριος τίτλος κλάδων 
ή τμημάτων διοικητικών υπηρεσιών-γραμματέων ή οικο¬ 
νομίας ενιαίου πολυκλαδικού λυκείου ή τμημάτων υπαλ¬ 
λήλων γραφείου (διοίκησης) ή υπαλλήλων λογιστηρίου 
τεχνικού ή επαγγελματικού λυκείου ή τεχνικού-επαγγελ- 
ματικού λυκείου ή κλάδου διοικητικών υπηρεσιών-γραμ- 
ματέων ή κλάδου οικονομίας ενιαίου πολυκλαδικού λυ¬ 
κείου ή απολυτηρίου ενιαίου λυκείου. Ως πρόσθετο προ¬ 
σόν ορίζεται η άριστη γνώση επεξεργασίας κειμένου σε 
Η/Υ και γενικότερα η εξοικείωση στην χρήση των Η/Υ. Ει¬ 
δικά για τη στελέχωση της θέσης στο Τμήμα Τεχνικών, 
γραφείο Έρευνας και Τεκμηρίωσης Ευρωπαϊκών και 
Εθνικών χρηματοδοτικών προγραμμάτων ως πρόσθετο 
προσόν ορίζεται η επαρκής γνώση της Αγγλικής γλώσ¬ 
σας. 

4. ΚΑΤΗΓΟΡΙΑ ΥΕ 

α) Κλάδος ΥΕ 1 Κλητήρων - Θυρωρών - Γενικών καθη¬ 
κόντων 

Μία (1) θέση με εισαγωγικό βαθμό Ε - Β, γενικών καθη¬ 
κόντων. 

Προσόν διορισμού της κατηγορίας ΥΕ, στον εισαγωγι¬ 
κό βαθμό ορίζεται απολυτήριος τίτλος υποχρεωτικής εκ¬ 
παίδευσης ( δηλαδή απολυτήριο τριταξίου γυμνασίου ή 
για αποφοίτους που έχουν αποφοιτήσει πριν από το 1980, 
απολυτήριο Δημοτικού σχολείου, ή απολυτήριος τίτλος 
κατώτερης τεχνικής σχολής του Ν.Δ. 580/1970. 

Άρθρο 3 

Α. ΓΕΝΙΚΑ ΚΑΘΗΚΟΝΤΑ ΔΙΕΥΘΥΝΤΗ 

Ο Διευθυντής πρόί'σταται των τμημάτων και των γρα¬ 
φείων του Συνδέσμου. 

- Παρακολουθεί την άσκηση των αρμοδιοτήτων και των 
καθηκόντων τους, σε όλες τις βαθμίδες τους, όπως αυτά 
ορίζονται από τις γενικές διατάξεις του Νόμου και τα όσα 
με λεπτομέρειες ορίζονται στον παρόντα Οργανισμό 
Εσωτερικής Υπηρεσίας. 

- Παρακολουθεί την ενδιαφέρουσα το Σύνδεσμο των 
Ορεινών Δήμωντης Ρόδου νομοθεσία και νομολογία γε¬ 
νικά και ενημερώνει τον Πρόεδρο και το Διοικητικό Συμ¬ 
βούλιο σχετικά. 

- Ενημερώνεται πάνω σε κάθε εισήγηση που γίνεται από 
όλα τα τμήματα και γραφεία στον Πρόεδρο και το Διοικη¬ 
τικό Συμβούλιο, ελέγχει όλα τα ενεργούμενα έγγραφά 
τους και μονογράφει όλα τα σχέδιά τους (όλα τα έγγρα¬ 
φα του Συνδέσμου, μηδέ εξαιρουμένων των καταστάσε¬ 
ων, συντάσσονται και μονογράφονται από τον καθ’ ύλη 
αρμόδιο υπάλληλο). 

- Εισηγείται στον Πρόεδρο και το Διοικητικό Συμβούλιο 
την λήψη ενδεδειγμένων μέτρων με σκοπό τον συντονι¬ 
σμό των επί μέρους υπηρεσιώντου Συνδέσμου. 

-Συνεργάζεται με τις υπηρεσίες των Δήμων-Μελώντου 
Συνδέσμου, σε όσες περιπτώσεις αυτό επιβάλλεται, για 
την προώθηση νομοθετημένων διαδικασιών, και σε όσες 
θεωρείται αναγκαίο για την εύρυθμη λειτουργία του Συν¬ 
δέσμου γενικότερα. 

- Ασκεί τις από το Νόμο ή τις με εξουσιοδότηση ανατι¬ 
θέμενες σε αυτόν αρμοδιότητες. 

- Παρακολουθεί τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των υπηρεσιώντου Συνδέσμου 
και την παροχή μεγαλύτερης και σωστότερης προσφο¬ 
ράς στους πολίτες. 

- Επιμελείται την υλοποίηση τωνπαρεχομένων νέων αρ¬ 
μοδιοτήτων στο Σύνδεσμο, παρέχοντας, ουσιαστική βοή¬ 
θεια και συμπαράσταση στις υπηρεσίες του. 

- Κάτω από την παρούσα σύνθεση των υπηρεσιών και 
του προσωπικού του Συνδέσμου, ως και τις ισχύουσες οι¬ 
κείες διατάξεις, καταρτίζει, σε δεύτερο βαθμό, τις εκθέ¬ 
σεις υπηρεσιακής ικανότητας του προσωπικού του. 

- Επιμελείται τη διατήρηση ομαλών και αποδοτικών 
υπηρεσιακών σχέσεων ανάμεσα στον Σύνδεσμο καιτις με 
αυτόν συναλλασσόμενες υπηρεσίες και Οργανισμούς. 

- Επισημαίνει τις τυχόν παρατηρούμενες ατέλειες στη 
λειτουργία των υπηρεσιώντου Συνδέσμου και εισηγείται 
στον Πρόεδρο και το Διοικητικό Συμβούλιο την επιβολή 
των, κατά τη γνώμη του, αναγκαίων μεταβολών και την έκ¬ 
δοση των απαραίτητων γραπτών οδηγιών. 

- Σε συνεργασία με τους αρμόδιους παράγοντες και 
φορείς των Δήμων - μελώντου Συνδέσμου, μεθοδεύει και 
εισηγείται συστήματα ενημέρωσης των κατοίκων για θέ¬ 
ματα σχετικά με το αντικείμενο του Συνδέσμου. 

- Είναι υπεύθυνος για την τάξη και την ευκοσμία που 
πρέπει να επικρατούν στους χώρους όπου οι υπηρεσίες 
του Συνδέσμου ασκούντο καθήκοντάτους. 

Ασκεί κάθε άλλη αρμοδιότητα που πηγάζει από την γε¬ 
νικότερη αποστολή του, είτε αυτή δημιουργείται αυτοδι¬ 
καίως κατά την άσκηση των καθηκόντων της διεύθυνσης, 
είτε του ανατίθεται από τον Πρόεδρο και το Διοικητικό 
Συμβούλιο. 

Άρθρο 4 

Β. ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

Στα πλαίσια των αρμοδιοτήτων της υπηρεσιακής μονά¬ 
δας που είναι τοποθετημένο το προσωπικό, ανεξάρτητα 
από την εργασιακή του σχέση, εκτελεί την εργασία που 
του έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα- 
μένωντου, σύμφωνα με τους Νόμους, τους κανονισμούς 
και τις οδηγίες των αρμοδίων αρχών. 

- Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κλπ, είναι υπεύθυνοι για κάθε αδικαιολόγητη φθορά, απώ¬ 
λεια, καταστροφή ή βλάβη εις βάρος τρίτων, κυρίως όταν 
αυτή οφείλεται σε αμέλεια ή κακή χρήση. 

- Οι συντάκτες των εγγράφων, αποφάσεων, μελετών 
και αλληλογραφίας γενικά τα μονογράφουν και είναι απο¬ 
κλειστικά υπεύθυνοι για την ακρίβεια των πραγματικών 
περιστατικών και στοιχείων που αναγράφονται σε αυτά 
και προκύπτουν από τα τηρούμενα βιβλία ή άλλα παρα¬ 
στατικά της υπηρεσίας. 

-Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. ΔΙΕΥΘΥΝΣΗ 

- Έχει τη γενική εποπτεία του Συνδέσμου. 


- Προΐσταται όλωντων υπηρεσιακών μονάδωντου Συν¬ 
δέσμου. 

- Αναφέρεται στον Π ρόεδρο και το Διοικητικό Συ μβούλιο. 

- Έχει γενικά την ευθύνη για την σωστή και καλή λει¬ 
τουργία του Συνδέσμου. 

2. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Οι αρμοδιότητες του τμήματος διοικητικής υποστήρι¬ 
ξης επιμερίζονται στις αρμοδιότητες των δύο υφισταμέ¬ 
νων γραφείων του και περιγράφονται ακολούθως: 

2.1 Γραφείο διοίκησης 

-Διαθέτει γενικές γνώσεις σχετικά με τη λειτουργία του 
Συνδέσμου και τις διατάξεις που τον διέπουν. 

- Διεξάγει κάθε υπηρεσία που αναθέτει ο Πρόεδρος σε 
αυτήν τη υπηρεσιακή μονάδα και η οποία δεν ανήκει στην 
αρμοδιότητα άλλων υπηρεσιώντου Συνδέσμου. 

- Ενεργεί σε όλες τις φάσεις, την προσωπική αλληλο¬ 
γραφία του Προέδρου του. Εφαρμόζειτοπρόγραμματων 
ημερών και των ωρών που ο Πρόεδρος δέχεται διάφορες 
επιτροπές και τους πολίτες. 

- Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Πρόεδρο για 
υπογραφή. 

- Παρέχει την γραμματειακή στήριξη του Διοικητικού 
Συμβουλίου του Συνδέσμου και τηρείτο οριζόμενα από το 
Νόμο, σχετικά βιβλία και έγγραφα. 

- Τηρεί αρχείο εγγράφων και ιστορικών στοιχείων του 
Συνδέσμου, σύμφωνα με εγκεκριμένο σχέδιο τήρησης 
αρχείου εγγράφων. 

- Παρέχει υπηρεσίες τηλεφωνικής και τηλεομοιοτυπι- 
κής εξυπηρέτησης του Συνδέσμου. 

- Φροντίζει γενικότερα για την άμεση, κατά το δυνατόν, 
εξυπηρέτηση των πολιτών που επισκέπτονται τον Σύνδε¬ 
σμο για να διεκπεραιώσουν υπόθεσή τους. 

- Παρέχει γραμματειακή στήριξη στις υπόλοιπες υπη¬ 
ρεσίες του Συνδέσμου 

- Παρέχει υπηρεσίες πρωτοκόλλησης - διεκπεραίωσης 
και αρχείου σύμφωνα με τις κείμενες διατάξεις. 

-Παραλαμβάνειτην αλληλογραφία του Συνδέσμου, την 
αποσφραγίζει, σημειώνει το αρμόδιο τμήμα στο οποίο 
πρέπει να παραδοθεί με την ημερομηνία εισόδου της. 

- Παρακολουθεί τον ημερήσιο και περιοδικό τύπο (Αθη¬ 
ναϊκό και τοπικό) και επιμελείται, εφ’ όσον υπάρχει ανά¬ 
γκη, τη δημοσίευση ανάλογων απαντήσεων, συνεργαζό- 
μενη με τις αρμόδιες υπηρεσίες και τον Πρόεδρο. 

- Ενημερώνει τους πολίτες για την αποστολή του Συν¬ 
δέσμου, προβάλλει τις δραστηριότητέςτου και φροντίζει 
για την δημιουργία ενδιαφέροντος των πολιτών με σκοπό 
τη συνεργασία τους μαζί του. 

- Επιμελείται τη σύνταξη και έκδοση ενημερωτικών 
εντύπων, οργανώνει συνεντεύξεις τύπου και ενεργεί την 
ανακοίνωση ειδήσεων και πληροφοριών που ενδιαφέ¬ 
ρουν τον Σύνδεσμο με όλα τα μέσα ενημέρωσης. 

- Τηρεί βιβλίο επισήμων προσώπων, όπως αυτά καθορί¬ 
ζονται με κανονιστική πράξη του Διοικητικού Συμβουλίου, 
στο οποίο περιλαμβάνονται οι διευθύνσεις κατοικίας ή 
έδρας της Αρχής ή της υπηρεσίας που εκπροσωπούν και 
την ιδιότητά τους. 

- Εισηγείται τις απαιτούμενες διαδικασίες για την απο¬ 
νομή τιμητικών διακρίσεων, ενημερώνοντας για το σκοπό 
αυτό το τηρούμενο ειδικό βιβλίο. 

- Συντάσσει τις εγκυκλίους του Προέδρου. 

- Έχει την ευθύνη της εγκατάστασης των υπηρεσιών 
στο κατάστημα του Συνδέσμου. 

- Ενεργεί τις διαδικασίες για τις προσλήψεις όλου του 
προσωπικού του Συνδέσμου. 

-Τηρεί ενημερωμένους ατομικούς φακέλους για όλο το 
προσωπικό καθώς και για τους συνταξιούχους. 

- Εισηγείται ιεραρχικά τις τροποποιήσεις του Οργανι¬ 
σμού Εσωτερικής Υπηρεσίας. 

- Τηρεί διαρκώς ενημερωμένο πίνακα που εμφανίζειτην 
οργανωτική διάρθρωση των υπηρεσιών του Συνδέσμου. 

- Ενεργεί όλες τις απαραίτητες διαδικασίες για τις με¬ 
ταβολές της υπηρεσιακής κατάστασης του προσωπικού 
(αλλαγή κλιμακίων, βαθμού, χρονοεπιδόματος, συνταξιο- 
δοτήσεων, κλπ). 

- Μεριμνά για την έγκαιρη και τακτική πληρωμή των κά¬ 
θε είδους αποδοχώντου προσωπικού. 

- Επιμελείται κάθε τι που ανάγεται στη σύνταξη των εκ¬ 
θέσεων υπηρεσιακής ικανότητας του προσωπικού του 
Συνδέσμου. 

- Τηρεί τις διαδικασίες που προβλέπονται από το Νόμο 
για τις άδειες του προσωπικού. 

- Καταρτίζει τα προγράμματα που αφορούν τη μηχα¬ 
νοργάνωση του Συνδέσμου. 

- Έχει την ευθύνη για τη σωστή λειτουργία των εγκατε¬ 
στημένων υπολογιστών του Συνδέσμου. 

2.2 Γραφείο οικονομικών και προμηθειών 

- Καταρτίζει από κοινού με τον Πρόεδρο και σε συνερ¬ 
γασία με τις υπόλοιπες υπηρεσίες του Οργανισμού το 
σχέδιο προϋπολογισμού κάθε έτους. 

- Συντάσσει τον απολογισμό κατ’ έτος. 

- Παρακολουθεί γενικά την πορεία εκτέλεσης του προ¬ 
ϋπολογισμού. 

- Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

- Ασκεί τις αρμοδιότητες της διάταξης του άρθρου 23 
παρ. 2 του από 17.5/15.6.1959 Β.Δ. «περί οικονομικής δι¬ 
οίκησης και λογιστικού των Δήμων και Κοινοτήτων», με 
όλες τις προκύπτουσες από αυτές ευθύνες. 

- Μεριμνά για τη ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Προέδρου προς το Διοικ. Συμβ/λιο. 

-Καταρτίζει τους όρους διακήρυξης για την εκμίσθωση 
ή εκποίηση ακινήτων πραγμάτων του Συνδέσμου, επιμε¬ 
λείται τις σχετικές για την έγκρισή τους διαδικασίες και τη 
βεβαίωση των μισθωμάτων. Επιπλέον δε, παρακολουθεί 
την πιστή εφαρμογή των οικείων συμβάσεων. 

- Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του Συνδέσμου. 

- Είναι υπεύθυνο για την εφαρμογή και λειτουργία του 
διπλογραφικού συστήματος οικονομικής διαχείρισης. 

- Ενεργεί τα νόμιμα για τη βεβαίωση του αντιτίμου κάθε 
ζημιάς που προκύπτει λόγω απώλειας ειδών ή υλικών γε¬ 
νικά σε βάρος αυτού που έχει την ευθύνη. 

- Επιμελείται τον εφοδιασμό των υπηρεσιών με τα ανα¬ 
γκαία για τη λειτουργία τους είδη. 

- Παρακολουθεί τις τιμές των ειδών που διαχειρίζεται 
και ενημερώνει τον Πρόεδρο και τις επιτροπές προμηθει¬ 
ών σχετικά με αυτές. 

- Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με άλατα στοιχεία που διευκολύνουν τον 
έλεγχο των προμηθειών και την καλύτερη οργάνωσή 
τους. 


- Αξιολογεί τα στατιστικά στοιχεία κατανάλωσης των 
διαφόρων ειδών σε σχέση με το βαθμό απορρόφησής 
τους. 

- Τηρεί ειδικό αρχείο προϋπολογισμών και απολογι¬ 
σμών του Συνδέσμου με όλες τις συναφείς εγκριτικές και 
τροποποιητικές αποφάσεις. 

- Παρακολουθεί την πορεία εκτέλεσης του προϋπολο¬ 
γισμού και εισηγείται αναμορφώσεις του. 

- Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του προϋπολογισμού. 

- Ελέγχει και ταξινομεί τα αποστελλόμενα στον Σύνδε¬ 
σμο απολογιστικά στοιχεία, συμπληρώνει αυτά και τα 
ετοιμάζει για τον τελικό τους έλεγχο από την Εκτελεστική 
Επιτροπή και το Διοικητικό Συμβούλιο. 

- Ενεργεί την διαδικασία μισθοδοσίας του προσωπικού 
σύμφωνα με τα από το Νόμο προβλεπόμενα. 

- Μεριμνά για την παρακράτηση των κρατήσεων υπέρ 
τρίτων. 

- Συντάσσει και υποβάλλει στην οικονομική εφορία στο 
τέλος κάθε χρόνου την οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία, σε ότι αφορά τα αντίστοιχα με αυτά θέματα, 
των εργαζομένων, παρακολουθώντας ανελλιπώς την 
σχετική νομοθεσία. 

- Εκτελεί κάθε άλλη εργασία που ανάγεται στις πληρω¬ 
μές του Συνδέσμου. 

- Για την διεκπεραίωση όλων των πιο πάνω εργασιών 
ανατίθενται από την Διεύθυνση οι, από το λογιστικό, προ- 
βλεπόμενες ελεγκτικές ή άλλες αρμοδιότητες σε υπαλ¬ 
λήλους του τμήματος. 

- Παρέχει τα αναγκαία λογιστικά στοιχεία σε όλες τις 
υπηρεσίες του Συνδέσμου, προκειμένου να χρησιμοποιη¬ 
θούν σε εισηγήσεις για τη ψήφιση ανάλογων πιστώσεων. 

- Μελετά κάθε θέμα που σχετίζεται με την ανάπτυξη και 
τη βελτίωση των εσόδων του Συνδέσμου. 

- Παρακολουθεί και ενεργεί για την έγκαιρη απόδοση 
στον Σύνδεσμο των εισφορών και οικονομικών ενισχύσε¬ 
ων από οποιαδήποτε πηγή παροχών. 

- Παρέχει στοιχεία για τη σύνταξη του ετήσιου προϋπο¬ 
λογισμού του Συνδέσμου, καθώς και των αναμορφώσεων 
αυτού κατά τη διάρκεια του έτους. 

- Επιμελείται τη σύνταξη κτηματολογίου του Συνδέ¬ 
σμου και την ενημέρωσή του. 

- Καταρτίζει τους όρους διακήρυξης για την εκμίσθωση 
ή εκποίηση ακινήτων πραγμάτων του Συνδέσμου, επιμε¬ 
λείται τις σχετικές με την έγκρισή τους διαδικασίες και τη 
βεβαίωση των μισθωμάτων. Επιπλέον παρακολουθεί την 
πιστή εφαρμογή των οικείων συμβάσεων. 

- Εισηγείται στον Πρόεδρο συμφέρουσες περιπτώσεις 
για την αγορά ακινήτων με σκοπό την αύξηση της ακίνη¬ 
της περιουσίας του Οργανισμού. 

- Αναφέρει αμέσως στον Πρόεδρο κάθε πράξη παρα¬ 
βίασης των δικαιωμάτων του Συνδέσμου (νομή, κατοχή, 
ρύπανση κλπ) επίτωνακινήτωντου καιπαρακολουθείτην 
έκβαση των κινουμένων από αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών. 

- Συνεργάζεται, για την άσκηση των αρμοδιοτήτων του 
άρθρου 263 του Δημοτικού και Κοινοτικού Κώδικα, με τη 
Νομική Υπηρεσία της Τοπικής Ένωσης Δήμων και Κοινο¬ 
τήτων Δωδεκανήσου (ΤΕΔΚΔ). 

- Ενεργεί σύμφωνα με τις διατάξεις του Δ.Κ.Κ. και του 
περί οικονομικής διοίκησης και λογιστικού των Δήμων και 
Κοινοτήτων Διατάγματος, εκκαθάριση των δαπανών του 
Συνδέσμου. 

- Τηρεί βιβλίο παράδοσης των χρηματικών ενταλμάτων 
στους δικαιούχους ή στους με εξουσιοδότηση εντελλο- 
μένους την εξόφλησή τους. 

- Ενεργεί για την απόδοση λογαριασμού από τον Πρόε¬ 
δρο στο Διοικητικό Συμβούλιο, των δαπανών για τα χωρίς 
δημοπρασία εκτελούμενα έργα ή προμήθειες κλπ, μέσα 
στις προθεσμίες που ορίζει ο Νόμος, συνεργαζόμενο 
προς τούτο με όλες τις υπηρεσίες του Συνδέσμου. 

- Ελέγχει την νομιμότητα και πληρότητα των παραστα¬ 
τικών στοιχείων γενικά κάθε δαπάνης καθώς και την 
ύπαρξη ανάλογης πίστωσης στον προϋπολογισμό και εκ¬ 
δίδει χρηματικά εντάλματα πληρωμής, τα οποία μετά από 
την υπογραφή τους από τα κατά Νόμο αρμόδια όργανα, 
προωθεί για εξόφλησή τους. 

- Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

- Παρακολουθεί και ενημερώνει τα στοιχεία των τοκο¬ 
χρεωλυτικών δανείων του Συνδέσμου και ενεργεί για την 
έγκαιρη εκπλήρωση των συναφών υποχρεώσεώντου. 

-Αναφέρει αμέσως στον Πρόεδρο κάθε περίπτωση που 
θα υποπέσει τυχόν στην αντίληψή του και από την οποία 
πιθανόν να βλάπτονται τα συμφέροντα του Συνδέσμου. 

-Τα χρηματικά εντάλματα φέρουν στο στέλεχος την μο¬ 
νογραφή του εκδίδοντος αυτά υπαλλήλου, με την έννοια 
της ορθής σε αυτά μεταφοράς των εντελλομένων ποσών. 

- Τα στελέχη του εντάλματος παραμένουν όπως έχουν 
στο σώμα αυτού και αποτελούν συρραμμένα τεύχη, τα 
οποία αρχειοθετούνται κάθε χρόνο κατά αύξοντα αριθμό. 

- Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών. 

- Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευμένου υλικού και την ακρίβεια του 
υπολοίπου όπως αυτό προκύπτει, σε κάθε στιγμή, από το 
βιβλίο υλικού που τηρείται. 

- Εισηγείται την εκποίηση του, για διάφορους λόγους, 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της απαραίτητης, 
για αυτό, διαδικασίας. 

3. ΤΜΗΜΑ ΠΟΛΙΤΙΣΜΟΥ 

Τοτμήμα αυτό μεριμνά για την καταγραφή όλωντων ιδι¬ 
αίτερων Πολιτισμικών και Πολιτιστικών στοιχείων των Δή¬ 
μων - Μελών μέσα από την διεξαγωγή ερευνών, τη συ¬ 
νεργασία με άλλους αντίστοιχους φορείς, την ανάθεση 
σχετικών μελετών σε εξειδικευμένους επιστήμονες, με 
σκοπό την διάσωση και τη τεκμηρίωση της διαχρονικότη- 
τας τους. 

Το γραφείο αυτό, επίσης, μεριμνά για την δημοσίευση - 
κοινοποίηση των αποτελεσμάτων που προκύπτουν από 
τις δραστηριότητες του στον τομέα της έρευνας και τεκ¬ 
μηρίωσης. Οι δημοσιεύσεις αυτές μπορούν να έχουν τη 
μορφή δελτίων τύπου, διοργάνωσης σχετικών ημερίδων 
και συνεδρίων, συμμετοχής σε ημερίδες ή συνέδρια, έκ¬ 
δοσης βιβλίων ή/και φωτογραφικών λευκωμάτων, Οϋ- 
ΒΟΜ, ταινιών νΐΩΕΟ, μουσικών Οϋ κ.ά. Μεριμνά επίσης 
για την άντληση χρηματικών πόρων, σε συνεργασία με το 
οικείο γραφείο Έρευνας και Τεκμηρίωσης Ευρωπαϊκών 


και Εθνικών χρηματοδοτικών προγραμμάτων του Τεχνι¬ 
κού Τμήματος και με το οικείο γραφείο οικονομικών, για 
την επίτευξη των στόχων του. 

4. ΤΜΗΜΑ ΚΟΙΝΩΝΙΚΩΝ ΥΠΟΘΕΣΕΩΝ 

- Καταγράφει τις ανάγκες υποδομών που είναι στην αρ- 
μοδιότητά του και εισηγείται την ίδρυση και λειτουργία 
δομών προς ικανοποίησή τους. 

- Εισηγείταιτρόπους βελτίωσης των παρεχόμενων υπη¬ 
ρεσιών των παραπάνω μονάδων. 

- Είναι σε άμεση επαφή με τους γονείς- πολίτες, παρέ¬ 
χοντας επιστημονική γνώση και βοήθεια όπου χρειάζεται. 

- Σε συνεργασία με την αρμόδια υπηρεσία του Συνδέ¬ 
σμου προτείνει και υλοποιεί προγράμματα ευαισθητοποί- 
ησης των Δημοτών σε θέματα σχετικά με την παιδική ηλι¬ 
κία. 

- Έχει την εποπτεία των παιδικών χαρών και παιδότο¬ 
πων των Δήμων και φροντίζει, αναφερόμενο στο Τμήμα 
Τεχνικών του Συνδέσμου, για την ασφαλή λειτουργία 
τους. 

- Κατέχει το νομοθετικό πλαίσιο που κατοχυρώνει την 
ισότητα μεταξύ των δύο φύλων και εισηγείται την εφαρ¬ 
μογή του όπου διαπιστώνεται ότι αυτό δεν εφαρμόζεται. 

- Είναι σε συνεχή επαφή με τα θεσμοθετημένα αρμόδια 
Κρατικά όργανα και φορείς Περιφερειακό Κέντρο Ισότη¬ 
τας κλπ), ώστε να διατηρεί υψηλό επίπεδο σχετικής ενη¬ 
μέρωσης. 

- Εισηγείται και υλοποιεί προγράμματα ευαισθητοποίη- 
σης του πληθυσμού, σε θέματα σχετικά με την αρμοδιό- 
τητάτου. 

- Καταγράφει δημιουργώντας δυναμική βάση δεδομέ¬ 
νων τους μειονοτικούς πληθυσμούς, οικονομικούς πρό¬ 
σφυγες, άτομα με ειδικές ανάγκες και γενικά το κοινωνι¬ 
κά αποκλεισμένο τμήμα του πληθυσμού στα όρια αρμο- 
διότητάς του. 

- Εισηγείται τρόπους και δράσεις άρσης του Κοινωνι¬ 
κού αποκλεισμού. 

- Καταγράφει τα κοινωνικά προβλήματα του πληθυ¬ 
σμού (εγκληματικότητα, αλκοολισμός, χρήση εξαρτησιο- 
γόνων ουσιών κλπ) και παρακολουθεί την εξέλιξή τους 
ενημερώνοντας τον Πρόεδρο και το Διοικητικό Συμβού¬ 
λιο του Συνδέσμου σχετικά. 

- Σε συνεργασία με το αρμόδια γραφεία των Δήμων - με¬ 
λών καταγράφει τις οικογένειες με ιδιαιτερότητες (μονο- 
γονεϊκές, μικτές κλπ), δημιουργώντας δυναμική βάση δε¬ 
δομένων, με σκοπό την επίλυση των ιδιαίτερων προβλη¬ 
μάτων τους. 

- Εισηγείται και υλοποιεί προγράμματα ενδυνάμωσης 
του οικογενειακού θεσμού. 

- Παρακολουθεί, συγκεντρώνοντας στατιστικά στοι¬ 
χεία, την δημογραφική εξέλιξη στα όρια της αρμοδιότη- 
τάς του. 

-Εισηγείται την δημιουργία Κέντρων Ανοιχτής Προστα¬ 
σίας Ηλικιωμένων ή Κέντρων Δημιουργικής Απασχόλη¬ 
σης Τρίτης Ηλικίας, έχοντας καταγράψει τις ανάγκες. 

- Παρέχει υποστηρικτικές υπηρεσίες στα άτομα 3ης 
ηλικίας (ψυχολογική στήριξη, δημιουργική απασχόληση, 
διασκέδαση κλπ) στα όρια της αρμοδιότητάς του. 

- Καταγράφει την ανεργία στα όρια της αρμοδιότητάς 
του και είναι σε συνεχή επαφή με τα αρμόδια θεσμοθετη¬ 
μένα κρατικά όργανα, προκειμένου να έχει την απαραίτη¬ 
τη ενημέρωση για να εισηγείται προτάσεις μείωσής της. 

- Εισηγείται εφαρμογή προγραμμάτων επιμόρφωσης 

για μακροχρόνια ανέργους και δια βίου επιμόρφωσης για 
όλους τους επαγγελματίες. 

- Εισηγείται εφαρμογή προγραμμάτων επαγγελματι¬ 
κού προσανατολισμού για τους νέους. 

- Εισηγείται εφαρμογή προγραμμάτων πολιτιστικών 
ανταλλαγών ή αμοιβαίας φιλοξενίας με νέους άλλων κρα¬ 
τών. 

- Εισηγείται και υλοποιεί προγράμματα ευαισθητοποίη- 
σης του πληθυσμού, σε θέματα σχετικά με την αρμοδιό¬ 
τητα του. 

- Διοργανώνει εκδηλώσεις με σκοπό την ενημέρωση 
των πολιτών σε Ιατρικά θέματα ή στις Πρώτες βοήθειες. 

- Ελέγχει και συντάσσει εκθέσεις, προς τον Πρόεδρο 
του Συνδέσμου, για την κατάσταση και λειτουργία των 
αγροτικών ιατρείωντου Δήμου. 

- Οργανώνει και εκπαιδεύει ομάδες εθελοντών πολιτών 
στις πρώτες βοήθειες. 

- Γενικά είναι υπεύθυνο για την ενημέρωση του Προέ¬ 
δρου και του Διοικητικού Συμβουλίου για θέματα που 
αφορούν την παροχή Α’ βάθμιας φροντίδας Υγείας κα¬ 
θώς και για την υποβολή σχετικών προτάσεων. 

- Εντοπίζει τους αναξιοπαθούντες Δημότες και εισηγεί- 
ται στον Πρόεδρο και το Διοικητικό Συμβούλιο την παρο¬ 
χή βοήθειας. 

- Εξετάζει όλες τις δυνατότητες εφ’ άπαξ επίλυσης των 
προβλημάτων των αναξιοπαθούντων με το να ενημερώ¬ 
νεται διαρκώς για τις κοινωνικές πολιτικές που εφαρμό¬ 
ζονται από την Πολιτεία μέσω της Περιφερειακής ή της 
Νομαρχιακής Αυτοδιοίκησης. 

- Παρέχει υποστηρικτικές υπηρεσίες όπου κρίνεται 
απαραίτητο. 

5. ΤΜΗΜΑ ΤΕΧΝΙΚΩΝ 

5.1 Γραφείο Έρευνας και Τεκμηρίωσης Ευρωπαϊκών 
και Εθνικών χρηματοδοτικών προγραμμάτων. 

- Καταγράφειτα μηνύματα των καιρών, ως προς τις κοι¬ 
νωνικές, επιστημονικές, οικονομικές και οργανωτικές 
εξελίξεις κυρίως σε ότι ανάγεται σε επίπεδο Τοπικής Κοι¬ 
νωνίας. 

- Μεθοδεύει την πραγμάτωση των σκέψεων και στόχων 
της διοίκησης του Συνδέσμου, μέσα από ανάλογα προ¬ 
γράμματα τα οποία και συντάσσει. 

- Συμβουλεύει τη διοίκηση σε θέματα οργάνωσης γενι¬ 
κά και υποδεικνύει σε αυτήντρόπους εφαρμογής των από 
την Πολιτεία, θεσπιζόμενων νέων μέτρων, μεθόδων και 
αναπτυξιακών ρυθμίσεων. 

- Είναι διαρκώς και πλήρως ενημερωμένο για τα προ¬ 
γράμματα και τις χρηματοδοτήσεις, για Κοινωνικούς φο¬ 
ρείς, από την Ευρωπαϊκή Ένωση και τους Εθνικούς πό¬ 
ρους (Επιχειρησιακά προγράμματα). 

- Ενεργεί τον, από κοινού με άλλους φορείς ή όχι, σχε¬ 
δίασμά και υλοποίηση προγραμμάτων. 

-Συνεργάζεται μετά υπόλοιπατμήματατου Συνδέσμου 
για την υλοποίηση των παραπάνω αναφερομένων προ¬ 
γραμμάτων. 

- Είναι το υπεύθυνο γραφείο του Συνδέσμου για θέμα¬ 
τα σχετικά με το Διαδίκτυο. 

- Είναι αρμόδιο για τη σύνταξη και υποβολή τεχνικών 
δελτίων όπου αυτό είναι απαραίτητο. 

- Είναι αρμόδιο για την παρακολούθηση των εγκεκριμέ¬ 
νων έργων ή δράσεων μέσω του Ολοκληρωμένου Πληρο¬ 
φοριακού Συστήματος (ΟΠΣ). 


5.2 Εξωτερικοί συνεργάτες 

- Στους εξωτερικούς συνεργάτες ανατίθεται η υλοποίη¬ 
ση έργων, εργασιών και μελετών που δεν μπορούν να υλο¬ 
ποιηθούν από τις υπηρεσίες του Συνδέσμου ύστερα από 
απόφαση του Προέδρου και του διοικητικού Συμβουλίου. 

Άρθρο 6 

ΚΑΤΑΝΟΜΗ ΠΡΟΣΩΠΙΚΟΥ ΣΕ ΤΜΗΜΑΤΑ - ΓΡΑΦΕΙΑ 

ΔΙΕΥΘΥΝΣΗ 

Κλάδος ΠΕ 1 Διοικητικού θέση 1ή Π Ε Γεωπόνων ή ΠΕ 3 
Αρχιτεκτόνων ή ΠΕ 4 Πολιτικών Μηχανικών ή ΠΕ Μηχανο¬ 
λόγων Μηχανικών ή ΠΕ Δασολόγων ή ΠΕ Περιβαλλοντο¬ 
λογιών. 

1. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

1.1 Γραφείο διοίκησης 

Κλάδος ΔΕ 1 Διοικητικού θέση 1 

Κλάδος ΥΕ 1 Κλητήρων - θυρωρών - γενικών καθηκό¬ 
ντων θέση 1 

1.2 Γ ραφείο οικονομικών και προμηθειών 

Κλάδος ΤΕ 17 Διοικητικού Λογιστών θέση 1 

2. ΤΜΗΜΑ ΚΟΙΝΩΝΙΚΩΝ ΥΠΟΘΕΣΕΩΝ 

Κλάδος ΤΕ Κοινωνικών Λειτουργών θέση 1 

3. ΤΜΗΜΑ ΠΟΛΙΤΙΣΜΟΥ 

Κλάδος ΠΕ 1 Διοικητικού θέση 1 

4. ΤΜΗΜΑ ΤΕΧΝΙΚΩΝ 

4.1 Γραφείο Έρευνας και Τεκμηρίωσης Ευρωπαϊκών 
και Εθνικών χρηματοδοτικών προγραμμάτων 

Κλάδος ΠΕ Γεωπόνων ή ΠΕ Δασολόγων ή ΠΕ Περιβαλ¬ 
λοντολογιών θέση 1 

Κλάδος ΠΕ Πολιτικών Μηχανικών ή ΠΕ Αρχιτεκτόνων 
θέση 1 

Κλάδος ΔΕ 1 Διοικητικού θέση 1 

4.2 Εξωτερικοί συνεργάτες 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

1. Ο παρών Οργανισμός τελεί υπό την έγκριση του Διοι¬ 
κητικού Συμβουλίου του Συνδέσμου Ορεινών Δήμων της 
Ρόδου. 

2. Οι προκηρύξεις για πλήρωση θέσεων με διαγωνισμό 
γίνονται μέσω Α.Σ.Ε.Π. σύμφωνα με το Νόμο 2190/1994 
(όπως τροποποιήθηκε με το άρθρο 8 παρ. 10 και β' Ν. 
2225/1994 και με το άρθρο 2 παρ. 2 του Ν. 2527/1997). 

3. Οι προηγούμενες αρμοδιότητες των επί μέρους υπη¬ 
ρεσιών και των προϊσταμένων τους θεωρούνται ως η γε¬ 
νική περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων 
που θα επικυρώνονται απάτην αρμόδια αρχή: (Διεύθυνση 
Τοπικής Αυτοδιοίκησης και Διοίκησης, Τμήμα Τοπικής 
Αυτοδιοίκησης της Περιφέρειας Νοτίου Αιγαίου). 

4. Η κατανομή του προσωπικού στις επί μέρους οργανι¬ 
κές μονάδες γίνεται με απόφαση του Προέδρου, λαμβά- 
νοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. 

5. Η ισχύς του παρόντος Οργανισμού αρχίζει απάτη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

6. Από τις διατάξεις της απόφασης αυτής προκύπτει δα¬ 
πάνη εις βάρος του προϋπολογισμού του Συνδέσμου των 

Ορεινών Δήμων της Ρόδου, το ύψος της οποίας δεν μπο¬ 
ρεί να προσδιοριστεί. 

7. Το γραφείο εξωτερικών συνεργατών του Τεχνικού 
Τμήματος θα στελεχώνεται από προσωπικό με σύμβαση 
ανάθεσης έργου ή σύμβαση ορισμένου χρόνου, μετά από 
σχετική απόφαση του Διοικητικού Συμβουλίου του Συν¬ 
δέσμου. 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού του οικονομικού έτους 2003. Γιατα επό¬ 
μενα τέσσερα (4) οικονομικά έτη το ύψος της δαπάνης 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 2 Ιανουάριου 2003 
Με εντολή Γ ενικού Γ ραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

(3) 

Ανάκληση άδειας κυκλοφορίας φαρμακευτικού ιδιοσκευ¬ 
άσματος (Εμβολίου κατάτου πνευμονιοκόκκου) ΡΝΨ - 
ΙΜΕΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 46910/27.12.2002 απόφαση του ΕΟΦ ανακαλεί¬ 
ται, βάσει των διατάξεων του άρθρου 5της Κοινής Υπουρ¬ 
γικής Απόφασης Α6/9392/91, ανάκληση άδειας κυκλοφο¬ 
ρίας του φαρμακευτικού ιδιοσκευάσματος (Εμβολίου κα¬ 
τάτου πνευμονιοκόκκου) ΡΝΕΙ-ΙΜΕΙΝΕ. 

Δραστική ουσία: ΡΟΕΥ3ΑΟΟΗΑΒΙΩΕ5 

Μορφή: Ενέσιμο διάλυμα 25 πιορ χ 23/0.5 πιΙ ΡΡ.5ΥΒ 

Δικαιούχου σήματος:ΑΜΕΒΙΟΑΝ ΟΥΑΝΑΜΙϋ ΟΟΜΡΑ- 
ΝΥΕΙ5Α 

Υπεύθυνος κυκλοφορίας: ΪΛΛΈΤΗ ΗΕΕΕΑ3 ΑΕΒΕ, κατό¬ 
πιν αιτήσεως της εταιρείας. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

(4) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΟΤΕΟΒΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 48486/23.12.2002 απόφαση του ΕΟΦ χορηγείται 
βάσει των διατάξεων του άρθρου 3 της παραγράφου 1 
της Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΟΟΤΕΟΒΑ. 

Δραστική ουσία : ΜΟΧΙΡΕΟΧΑΟΙΝ ΗΥΩΒΟΟΗΕΟΒΙΩΕ 

Μορφή/Περιεκτικότητα: Διάλυμα για ενδοφλέβια έγχυ¬ 
ση 400ηης|/250 ΜΕ. 

Δικαιούχου προϊόντος: ΒΑΥΕΒ ΑΟ, ΕΕΝ/ΕΒΚΕΙ3ΕΝ, 
ΟΕΒΜΑΝΥ 

Υπεύθυνος κυκλοφορίας: ΕΕΡΕΝ ΑΕ ΦΑΡΜΑΚΕΥΤΙΚΗ 
ΒΙΟΜΗΧΑΝΙΑ. 

Η Διευθύντρια 
ΙΟΥΛΙΑ ΓΙΩΤΑΚΗ 


(5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΝ/ΕΕΟΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 48485/23.12.2002 απόφαση του ΕΟΦ χορη¬ 
γείται βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης 
Α6/9392/91, άδεια κυκλοφορίας στο φαρμακευτικό 
ιδιοσκεύασμα ΑΝ/ΕΕΟΧ. 

Δραστική ουσία: ΜΟΧΙΡΙΟΧΑΟΙΝ ΗΥΩΒΟΟΗΕΟΒΙΩΕ 

Μορφή/ Περιεκτικότητα : Διάλυμα για ενδοφλέβια έγ¬ 
χυση 400πιρ/250 ΜΕ 

Δικαιούχου προϊόντος : ΒΑΥΕΒ ΑΟ, ΕΕνΕΒΚυδΕΝ, 
ΟΕΒΜΑΝΥ 

Υπεύθυνος κυκλοφορίας: ΒΑΥΕΒ ΕΛΛΑΣ ΑΒΕΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 6 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΒΟΡΕΟΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 48487/23.12.2002 απόφαση του ΕΟΦ χορηγείται 
βάσειτων διατάξεωντου άρθρου 3 της παραγράφου 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΡΒΟΡΕΟΧ. 

Δραστική ουσία: ΜΟΧΙΡΕΟΧΑΟΙΝ ΗΥΩΒΟΟΗΕΟΒΙΩΕ 

Μορφή/ Περιεκτικότητα: Διάλυμα για ενδοφλέβια έγχυ¬ 
ση 4ΟΟπΐ0/25Ο ΜΕ 

Δικαιούχου προϊόντος: ΒΑΥΕΒ ΑΟ, ΕΕΝ/ΕΒΚϋδΕΝ, 
ΟΕΒΜΑΝΥ 

Υπεύθυνος κυκλοφορίας : ΒΑΥΕΒ ΡΕΟ, υ.Κ. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

(7) 

Ανάκληση άδειας κυκλοφορίας κτηνιατρικού φαρμακευ¬ 
τικού προϊόντος ΩΙΡΒΙΝΟνΕΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 44368/18.12.2002 απόφαση του ΕΟΦ ανακαλεί¬ 
ται βάσειτων διατάξεωντου άρθρου 41 τηςκοινής Υπουρ¬ 
γικής απόφασης 310584/98, η άδεια κυκλοφορίας στο 
κτηνιατρικό φαρμακευτικό προϊόν ΩΙΡΒΙΝΟΝ/ΕΤ υπεύθυ¬ 
νου κυκλοφορίας 80ΗΒΙΝ0 ΡΕΟΕΙΟΗ ΑΦΒΕΕ, διότι η δι¬ 
καιούχος εταιρεία ζήτησε με την αριθ. 44368/27.10.2002 
αίτηση την ανάκληση του προϊόντος. 

Η Διευθύντρια 
ΙΟΥΛΙΑ ΓΙΩΤΑΚΗ 

( 8 ) 

Ανάκληση άδειας κυκλοφορίας κτηνιατρικού φαρμακευ¬ 
τικού προϊόντος ΜΟΤΡΙΟΙΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 40104/18.12.2002 απόφαση του ΕΟΦ ανακαλεί¬ 
ται βάσει των διατάξεων του άρθρου 41 της Κοινής 
Υπουργικής Απόφασης 310584/98, η άδεια κυκλοφορίας 
στο κτηνιατρικό φαρμακευτικό προϊόν ΜΟΤΡΙΟΙΤ υπεύ¬ 
θυνου κυκλοφορίας ΤΑΡΑΡΜ Κ. ΤΑΤΣΙΡΑΜΟΣ & ΥΙΟΣ 
ΟΕ., διότι η δικαιούχος εταιρεία ζήτησε με την 
40104/31.11 .-2002 αίτηση την ανάκληση του προϊόντος. 

Η Διευθύντρια 
ΙΟΥΛΙΑ ΓΙΩΤΑΚΗ 


Ο) 

Ανάκληση άδειας κυκλοφορίας κτηνιατρικού φαρμακευ¬ 
τικού προϊόντος ΑΕΡυΟΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 40103/18.12.2002 απόφαση του ΕΟΦ ανακαλεί¬ 
ται, βάσει των διατάξεων του άρθρου 41 της κοινής 
Υπουργικής απόφασης 310584/98, η άδεια κυκλοφορίας 
στο κτηνιατρικό φαρμακευτικό προϊόν ΑΙΡυΟΙΝΕ υπεύ¬ 
θυνου κυκλοφορίας ΑΝΙΜΕΩΙΟΑ ΑΕ., διότι η δικαιούχος 
εταιρεία ζήτησε με την 40103/31.10.2002 αίτηση την ανά¬ 
κληση του προϊόντος. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




